มันนี่ทูเดย์
นายกุลิศ สมบัติศิริ อธิบดีกรมศุลกากร กล่าวว่า ปัจจุบันมีรถตกค้างในเขตปลอดอากรหรือเขตประกอบการเสรี 633 คัน
27 ส.ค. 2559

รถตกค้าง 700 ล.
นายกุลิศ สมบัติศิริ อธิบดีกรมศุลกากร กล่าวว่า ปัจจุบันมีรถตกค้างในเขตปลอดอากรหรือเขตประกอบการเสรี 633 คัน มีมูลค่ากว่า 600-700 ล้านบาท คิดเป็นมูลค่าภาษีราว 1,000 ล้านบาท โดยคำสั่งคณะรักษาความสงบแห่งชาติที่ 51/2559 จะทำให้ตัวแทนจำหน่ายและผู้นำเข้าอิสระต้องมาติดต่อขอชำระภาษีเพื่อนำรถออก หรือส่งออกภายใน 90 วัน หากพ้นกำหนด อธิบดีกรมศุลกากรมีอำนาจยึดเป็นของกลางและนำมาขายทอดตลาด
ทุนสำรองฯ เพิ่ม
ธนาคารแห่งประเทศไทยรายงานตัวเลขทุนสำรองเงินตราต่างประเทศ วันที่ 19 ส.ค. 2559 อยู่ที่ 183.4 พันล้านเหรียญสหรัฐ หรือ 6,333 ล้านบาท (อัตราแลกเปลี่ยน 34.52 บาท/เหรียญสหรัฐ) เพิ่มขึ้น 1,600 ล้านเหรียญสหรัฐ หรือ 55,232 ล้านบาท จากสัปดาห์ก่อนหน้า